open-index/open-wikipedia-markdown huggingface dataset:
Liturgi

**Liturgi**, fra gresk *leitourgia* (λειτουργία), «offentlig arbeid», er den i vestlige språk vanligste betegnelse for gudstjeneste og religiøse seremonier.

## Ordets opprinnelse
Ordet er en kombinasjon av *leitos* (offentlig) og *ergo* (å gjøre). Den tidligste bruken av ordet var i forbindelse med en særskatt som ble pålagt de rikeste borgerne i Athen, og som måtte finansiere et prosjekt til det bedre for hele byen.

## Gudstjenesteliturgi
I Septuaginta har ordet fått dagens betydning, rituelle religiøse handlinger, både i jødisk og kristen kontekst. Den eldre betydningen falt bort i senantikken eller tidlig middelalder.

Liturgi brukes også for å betegne spesielle former for religiøse handlinger, for eksempel «ortodoks liturgi» som betegnelse på ritualene i Den ortodokse kirke.

Forskrifter for liturgien i Den norske kirke finnes i Gudstjenestebok for Den norske kirke.

## Litteratur
*Baldovin, John F., SJ (2008) *Reforming the Liturgy: a Response to the Critics*. The Liturgical Press
*Bowker, John, ed. (1997) *Oxford Dictionary of World Religions*. Oxford University Press. .
*Bugnini, Annibale, (1990) *The Reform of the Liturgy 1948&ndash;1975*. The Liturgical Press
*Dix, Dom Gregory (1945) *The Shape of the Liturgy*
*Donghi, Antonio, (2009) *Words and Gestures in the Liturgy*. The Liturgical Press
*Johnson, Lawrence J., (2009) *Worship in the Early Church: an Anthology of Historical Sources*. The Liturgical Press
*Jones, Cheslyn, Geoffrey Wainwright, and Edward Yarnold, eds. (1978) *The Study of Liturgy.  London: SPCK.
*Marini, Piero, (2007) *A Challenging Reform: Realizing the Vision of the Liturgical Renewal*. The Liturgical Press
*Scotland, N. A. D. (1989). *Eucharistic Consecration in the First Four Centuries and Its Implications for Liturgical Reform*, in series, *Latimer Studies'', 31. Latimer House. 
*"What Do Quakers Believe?". Quaker Information Center, Philadelphia, PA, 2004.

## Eksterne lenker
* Den katolske messe og liturgiske ritualer
Madchester

**Madchester** er en musikksjanger innen rock og kulturelt fenomen i slutten av 1980-årene. Som navnet indikerer oppsto den i Manchester, England, da musikere smeltet sammen alternativ rock med acid house-kulturen og andre kilder, inkludert psykedelisk musikk og pop fra 1960-årene.

Betegnelsen «Madchester» ble popularisert av den britiske musikkpressen tidlig i 1990-årene, og omfattet grupper som Happy Mondays, The Stone Roses, The Inspiral Carpets, Northside, 808 State, James og The Charlatans, og andre.

Madchester oppstod mot slutten av 1980-årene og var en trend i britisk musikkliv til et stykke ut i 1990-årene. Musikken var en blanding av veldig fengende indie pop, psykedelisk musikk og dance/acid house. Den var sterkt preget av være egnet til å danse til. Tidsepoken var også preget av rave-/house-partyer, og ecstasy var «det nye store». Den rave-påvirkede musikken er tungt påvirket av illegale rusmidler, særlig MDMA. På denne tiden var nattklubben Haçienda i Manchester, medeid av medlemmer av New Order, en katalysator for den særskilte musikalske etos i byen som ble kalt for «Second Summer of Love» (Den andre kjærlighetssommeren), en referanse til hippienes flowerpower-periode i California i 1960-årene. Madchester var også en inspirasjon for mange britpop-band.

## Referanser


## Litteratur
* Luck, Richard (2002): *The Madchester Scene*, Pocket Essentials, London, ISBN 1-903047-80-3
* Wilson, Tony (2002): *24-hour Party People*, Channel 4 Books, London, ISBN 0-7522-2025-X
* McNichols, Conor, red. (2003): *NME Originals: Madchester*, IPC, London
* Robb, John (2009): *The North Will Rise Again: Manchester Music City 1976–1996*, Aurum Press, London

## Eksterne lenker
* Madchester, Pride of Manchester
* Madchester , av Jonathan Schofield
Småførstefødte

**Småførstefødte** (eller *Alta-retningen*) er en gren av den konservative kristne retningen læstadianerne; denne grenen står sterkt særlig i Alta-området.

## Historikk
Denne grenen av læstadianerne oppstod som følge av en konflikt på 1930-tallet om hvordan de læstadianske menighetene i USA burde organiseres, og hva slags forhold det skulle være mellom dem og menighetene på Nordkalotten. Konflikten endte med at mindretallet ble utstøtt på et møte i Finland i 1934, og det var flertallet som deretter betegnet de utstøtte som «De småførstefødte». Flertallet ble kjent som «gammellæstadianerne».

## Forholdet til Den norske kirke
Medlemmene av denne grenen av læstadianerne er ofte kritiske til den liberale teologien som er kommet inn hos mange prester i Den norske kirke («statskirken»). Likevel får prestene stå for alt fra dåp til begravelse av de småførstefødte, som da deltar under vanlige gudstjenester sammen med resten av statskirkemenigheten. 
Læstadianerne har vært trofaste mot statskirken og ikke ønsket å etablere seg som en frikirke. Med sin sterke lojalitet mot Luther og luthersk tro har de ansett seg som hjemmehørende i de lutherske kirkene på Nordkalotten.

For øvrig arrangerer de småførstefødte regelmessig større og mindre møter eller forsamlinger i Alta, Kvitfors, i Evenes, og andre steder i Finnmark. De småførstefødte har ingen egne prester eller hierarkisk ledelse, og møtene ledes gjerne av egne legpredikanter. Man har nær kontakt med trosbrødre og trossøstre i Nord-Sverige og Finland.

## Forholdet til syndsforlatelse
Det er meget viktig for de småførstefødte å regelmessig bekjenne sine synder for minst ett annet trosmedlem. Oppgjøret med synden (boten) har fått sin spesielle utforming i læstadianismen gjennom skriftemål og «bevegelse». Frelse formidles ved først å bekjenne sin synd. Deretter følger tilsigelsen av syndenes forlatelse fra en medkristen: «tro at dine synder er deg forlatt i Jesu navn og blod». Erfaringen av å ha fått sine synder tilgitt ble særlig i vekkelsens første tid så intens at en sterk uro bredte seg i forsamlingen når de troende bekjente sine synder for hverandre og fikk tilgivelse. På grunn av den nære forbindelse i luthersk teologi mellom syndstilgivelse og nattverd, førte vekkelsen til at antall nattverdgjester økte sterkt.

## Misjonsvirksomhet
De siste årene har de småførstefødte drevet misjon på Kolahalvøya og i Ingermanland i Russland. Retningen har også medlemmer i Amerikas forente stater.

## Tidsskrift
Den Læstadianske menighet har siden 1932 utgitt ''Sions Blad'', som har redaksjon i Alta.

## Litteratur
* Læstadianske prekensamlinger

## Referanser


## Eksterne lenker
* troms.kulturnett: Nordnorsk læstadianisme
* Apostolic Lutheran Church of America
Shoegaze

**Shoegaze**, eller *shoegazing*, er en musikksjanger innen alternativ rock som oppsto i Storbritannia på 1980-tallet. Navnet kommer rett og slett av å stirre sjenert på skoene sine – noe mange av shoegaze-bandene gjorde på scenen (begrepet ble opprinnelig brukt om country-shoegaze bandet Moose).

Shoegaze kjennetegnes av drivende, drømmende gitarer og trance-preget musikk. Shoegaze ble etter manges mening funnet opp av britisk-irske My Bloody Valentine i 1987, og hadde sin storhetstid i perioden 1988-1991. Andre store navn var Ride, Moose, Curve, Pale Saints, Lush, Chapterhouse, The Boo Radleys, Spacemen 3, Slowdive og Loop, og til en viss grad også tidlig Stereolab. The Jesus & Mary Chain og The Cocteau Twins, samt eksperimentelle 1960- og 1970-tallsgrupper som Velvet Underground og Neu!, kan ses på som forløpere til shoegazemusikken.

Ellers fikk shoegaze aldri den samme pressedekningen (og de samme salgstallene) som samtidige sjangere som grunge, hiphop, britpop og madchester, så de fleste gruppene forble kultband. Mange hadde også hengivne tilhengere i britisk musikkpresse.
My Bloody Valentine (band)

:*For den kanadiske skrekkfilmen fra 1981 med samme tittel, se [[My Bloody Valentine (film)]]*

**My Bloody Valentine** er et irsk-britisk rockeband, pionérer innen shoegaze-sjangeren. De ble startet i 1984 i Dublin av Kevin Shields (gitar, vokal og samples) og Colm O'Ciosoig (trommer og samples), samt vokalisten Dave Conway og en keyboardist ved navn Tina. I 1986 dro de til London og fikk med seg Debbie Googie (bass) og fra 1987 Bilinda Butcher (vokal og gitar). Conway og Tina forsvant snart ut av bandet.

De hadde debutert i 1985 med EP-en *This is your Bloody Valentine*, og ga ut flere EP-er de kommende årene. En av dem, *Ecstacy* fra 1987, regnes av mange som den første shoegaze-utgivelsen. I 1988 ga de ut albumet *[[Isn't Anything]]* til gode kritikker, og i 1991 albumet *[[Loveless]]*.

De dro i studio for å spille inn et nytt album i 1992, men opptakene ble forkastet. Bortsett fra noen sanger på noen samleplater har ikke My Bloody Valentine utgitt noe siden 1991, og har fra 1997 vært en duo med Shields og Butcher. Shields har spilt med Primal Scream siden 1997, og lagde litt originalmusikk til Sofia Coppola-filmen Lost in Translation i 2003.

## Studioalbum
* Isn't Anything (1988)
* Loveless (1991)
* m b v (2013)

## Eksterne lenker
* 
*
Koullouna lilouataan lil oula lil alam

**«Koullouna lilouataan lil oula lil alam»** er den libanesiske nasjonalsangen. Den er skrevet av Rachid Nakhlé og musikken er komponert av Wadih Sabra.

## Referanser
Stokmarknes

**Stokmarknes** (nordsamisk: **) er en by og administrasjonssenteret i Hadsel kommune i Nordland. 

Tettstedet Stokmarknes fikk bystatus 1. januar 2000 etter vedtak i kommunestyret. Byen er en av to byer i Vesterålen (sammen med Sortland).

Byen er hurtigrutas hjemsted, og ved hurtigrutekaia ligger Hurtigrutemuseet. I tilknytning til museet ligger den gamle hurtigruta MS «Finnmarken» på land og utgjør et av flere landemerker.

## Stedet
Fylkesvei 82 går forbi Stokmarknes mellom Melbu og Sortland. Den lille øya Børøya med boligområder og industri er knyttet til Stokmarknes med Børøybrua. Der har Nordlaks hovedkontor og oppdrettsanlegg. Vesterålen Hotel & Kongressenter (også kalt Vesterålen Kysthotell) holder også til her. Fra Børøya går fylkesveien videre over Hadselbrua til Langøya og mot Sortland. 

Kommunens viktigste industriområde ligger på Børøya som henger sammen med Stokmarknes sentrum. Her arbeider om lag 500 mennesker fra 25 nasjoner. Hovednæringsvei er fiskeoppdrett og foredling av fisk. Det er også betydelig fiskeriindustri (Aker Seafoods) på Melbu, som ligger ca. 15 kilometer sør for Stokmarknes.
 
Folketallet har økt siden 2005. I Hadsel kommune har folketallet tidvis blitt redusert, men Stokmarknes inkl. Sandnes har økt markert ifølge tall fra Statistisk sentralbyrå våren 2007. Folketallet har ifølge SSB økt også i 2008. Denne økningen er tildels markert forskjellig fra liknende kystkommuner.

På Stokmarknes utgis Vesteraalens Avis. 

Stokmarknes lufthavn, Skagen ligger på Langøya, ca. 5&nbsp;km nord for Stokmarknes. 

Stokmarknes er delt inn i 5 deler, Tømmervika, Nesset (Sentrum), Søndre, Hauan og Børøya. 

Fylkesvei 7634 går igjennom Nesset, litt av Hauan og Tømmervika. Der Tømmervika møter Bergvika, ligger det en pinsekirke.

Hovedsykehuset i Vesterålen ligger på Søndre. 

## Kjente band fra Stokmarknes
*Banana Airlines, showband
*Madrugada, rockeband
*Zoo, popgruppe

## Se også
*Hurtigrutemuseet

## Referanser


## Eksterne lenker
*
Falkehøyden

**Falkehøyden** (arabisk: جبل قلعة جبّور – *Jabal Qalaat Jabbour*; «Festningsfjellet») ligger i Sør-Libanon. Den norske FN-bataljonen flyttet sitt hovedkvarter dit fra Ebel es-Saqi i 1991. 
UNIFIL-ledelsen mente at sikkerheten for Norbatt-personellet ble bedre ivaretatt når de ble samlet innenfor et begrenset område.  Bataljonsstaben og en del av stabskompaniet bodde i hus midt blant sivilbefolkningen i Ebel es-Saqi.
Dessuten flyttet et stort antall sivile  tilbake til Ebel es-Saqi etter at situasjonen i Norbatt roet seg ned. De kom både fra Beirut og siden også fra Persiagulfen etter Gulfkrigen. De ville selvsagt ha tilbake husene sine. Norbatt disponerte tilsammen 34 sivile hus i byen, men etter ordre fra UNIFIL ble disse husene levert tilbake til de sivile.

## Referanser
Bøverbru

**Bøverbru** er et tettsted i Vestre Toten kommune i Innlandet. Tettstedet har  innbyggere per 1. januar , og ligger fire kilometer sørøst for Reinsvoll og 9,5 kilometer sørøst for kommunesenteret Raufoss.

## Stedet
Tettstedet vokste fram rundt Bøverbru stasjon på Skreiabanen fra 1902. Samme år ble Bøverbru tatt i bruk som postadresse. Betegnelsen «Bøfr-Broen» på ei bru over elva Bøvra finnes i dokumenter fra 1700-tallet.

I første del av 1900-tallet var steinbrudd og kalkbrenning viktig næringsvirksomhet i Bøverbru-området. Toten Kjøtt AS, Sangnes Trevare og Corinor (kjøkken- og baderomsinnredning) er i dag tettstedets største produksjonsbedrifter.

Da Gjøvikbanen og riksvei 4 ikke går gjennom Bøverbru, i motsetning til kommunens andre tettsteder, ligger stedet litt avsides til. Dette preget ble forsterka da persontrafikken på Skreiabanen ble nedlagt i 1963, sjøl om godstrafikken ble opprettholdt til i 1987.

Bøverbru barneskole åpna i 1962, som erstatning for Nyhagen og Rud skoler. På Rud hadde det vært fast skole sia 1844. Rud skole er i dag en av Mjøsmuseets avdelinger.

## Kjente personer
*Maren Lundby, skihopper
*Anne Lindmo, programleder
*Trond Markestad, lege og professor
*Ingvar Heggsum, kunstmaler
*Trond Amlie, musiker/humorist i Trøste & Bære

## Referanser


## Eksterne lenker
Poststedsdatabasen: 2846 BØVERBRU (VESTRE TOTEN)
Pulp

**Pulp** er et britisk band som ble startet i 1978, men som forbindes med britpop-bølgen midt på 1990-tallet. Pulp tok pause på ubestemt tid i 2001.

## Biografi
Pulp ble startet av Jarvis Cocker (født 1963) (vokal, gitar, keyboards) i 1978 under navnet Arabicus Pulp. Bandet skiftet raskt navn (og medlemmene skiftet også hyppig) til bare Pulp. Bandet debuterte i 1983 med singelen «My Lighthouse», og fulgte opp med «Everybody's Problem» og albumet *[[It (album)|It]]* samme år, på plateselskapet Red Rhino Records. I 1984 ble Russell Senior (gitar, fiolin) med i bandet, og året etter kom også Candida Doyle (keyboards) med. Album nummer to, *[[Freaks (album)|Freaks]]*, kom i 1986 på Fire Records.

Medlemmene fortsatte å komme og gå, av sentrale medlemmer de første årene bør nevnes Simon Hinkler (keyboards), Wayne Furniss (trommer), Magnus Doyle (trommer) og Peter Mansell (bass). Ingen av disse ble værende særlig lenge. Nick Banks (trommer) ble med i 1987 og Steve Mackey (bass) ble med i 1988.

Pulp fortsatte å gi ut singler og EP-er med jevne mellomrom. I 1989 spilte de inn et album ved navn *[[Separations]]*, som de valgte å ikke gi ut (det ble gitt ut tre år senere av Fire, etter at Pulp hadde begynt å slå igjennom). I 1992 forlot de Fire til fordel for Gift, der de ga ut tre singler. Like etterpå signerte de på det atskillig større selskapet Island Records. Endelig ble omverdenen oppmerksom på dem, og albumet *[[His 'n' Hers]]* ble en mellomstor suksess. Med singelen «Common People» og albumet *[[Different Class]]* (begge 1995) lå Storbritannia for deres føtter. Nå hadde de fått en gitarist til, nemlig Mark Webber, som var sjef i fanklubben.

I 1997 sluttet Russell Senior. Året etter ga Pulp ut plata *[[This Is Hardcore]]*, og i 2001 kom deres hittil siste plate, *[[We Love Life]]*.

I 2011/12 samlet Jarvis Cocker bandmedlemmene som opplevde suksessen på 1990-tallet. Pulp holdt da en rekke konserter i Europa, Australia, USA og Latin-Amerika. På NME Music Awards 2012 mottok de prisen *Outstanding Contribution to Music Award*. Gjenforeningskonsertene ble avsluttet med en arenakonsert i hjembyen Sheffield 8. desember 2012.

28. januar 2013 gav de ut låta «After You», den første på over et tiår.

## Diskografi

### Album
**[[It (album)|It]]* (1983)
**[[Freaks (album)|Freaks]]* (1986)
**[[Separations]]* (1992)
**[[His 'n' Hers]]* (1994)
**[[Different Class]]* (1995)
**[[This Is Hardcore]]* (1998)
**[[We Love Life]]* (2001)

### Samlealbum
*** (1993)
**[[Countdown 1992-1983]]* (1996)
**[[Goes to the Disco]]* (1998)
**[[On Fire]]* (2000)
**[[Hits]]* (2002)

## Eksterne lenker
* 
* 
* 
* 
* Pulp on ¡Ponte los cascos!
Xploding Plastix

**Xploding Plastix** er et norsk tomannsband som spiller electrofunk/big beat-musikk med innslag av jazz. 

## Biografi
Jens Petter Nilsen og Hallvard Wennersberg Hagen (tidligere kjent fra black metal-bandet Kvist) dannet Xploding Plastix tidlig i 1999, og leverte fra seg sin første demotape i 2000. Sangen «Treat Me Mean, I need the Reputation» ble utgitt som en 7" på Beatservice Records i 2000. Låten ble nominert i klassen beste låt foran Alarmprisen 2001. Den ble gitt ut på ny i 2002 på Hospital Records og promotert av LTJ Bukem, Coldcut og Grooverider. Deres første album, *Amateur Girlfriends Go Proskirt Agents*, ble utgitt i 2001 på Beatservice, og relansert i 2004 av Palm Pictures. Albumet ble nominert til Spellemannprisen 2001 i klassen elektronika og til Alarmprisen 2002 i klassen åtets house/technoalbum.

I 2003 ga de ut albumet *The Donca Matic Singalongs*. For albumet fikk de Spellemannprisen 2003 i klassen elektronika og ble nominert til Alarmprisen 2004 i samme klasse. Etter utgivelsen var bandet opptatt med å skrive musikk til kortfilmer, filmer, TV- og radioproduksjoner. De har også samarbeidet med amerikanske Kronos Quartet som har fremført deres komposisjon i tre satser, *The Order of Things: Music for the Kronos Quartet*. De har også arbeidet i samarbeidsprosjektet Piston Ltd som ga ut albumet *Domestic Engine* høsten 2007. I tillegg har bandmedlemmene et sideprosjekt som kalles The Electones.

Xploding Plastix ga ut et nytt album i september 2008 kalt *Treated Timber Resists Rot* på Beatservice Records. Dette ble fulgt opp av en gjenutgivelse av *The Donca Matic Singalongs* som ikke ble distribuert originalt utenfor Skandinavia, og en ny EP kalt *Devious Dan* med sanger fra tidligere musikkvideoer.

## Utgivelser
* 2000 *Treat me mean, I need the reputation* 7"
* 2001 *Doubletalk EP* 12"
* 2001 *Behind the Eightball* EP
* 2001 *Amateur Girlfriends go Proskirt Agents* CD/LP
* 2002 *Plastic Surgery LP 3 Sampler side A* 12" (på Hospital Records NHS42)
* 2003 *The Benevolent Volume Lurkings* EP
* 2003 *The Donca Matic Singalongs* CD/LP
* 2004 *The Rebop By Proxy* EP
* 2008 *Treated Timber Resists Rot* CD/LP
* 2010 *Devious Dan* EP

## Referanser


## Eksterne lenker
* 
*
Menswear

**Menswe@r** var et engelsk popband som ble startet i 1994, og som hadde sin storhetstid i britpop-perioden på 90-tallet.

## Medlemmer
*Simon White (gitar)
*Stuart Black (bass)
*Johnny Dean (vokal)
*Matt Everett (trommer)
*Chris Gentry (gitar)

## Biografi
Meswe@r fikk platekontrakt nesten før de hadde spilt sammen. De har blitt kalt britpoppens Herman's Hermits, og suksessen deres skyldtes nok i stor grad at de ble hypet opp i magasiner som NME og Melody Maker. Den andre plata deres floppet totalt. Grunnen til at de overhodet fikk platekontrakt (og at selskapet definitivt var ivrige etter å sikre seg dem, siden de signet dem på et så tidlig stadium) var først og fremst at britpoppen var en så stor og innbringende trend at selskapene nærmest konkurrerte om å skaffe seg flest mulig band i stallen (ikke ulikt det som skjedde i merseybeatperioden i Liverpool på 60-tallet). Menswear fikk mye betalt for det de spilte inn, men det endte etterhvert med at de brukte alle pengene på dop og festing. Hvilket var årsaken til at den andre plata ble så dårlig, og at de splittet opp raskt etterpå.

Likevel skal det sies til Menswe@rs forsvar at de var flinke til å spille, sin unge alder (Chris Gentry var atten år i 1995) og uerfarenhet til tross, og at deres første album, *[[Nuisance]]*, er en fin pop-plate som er aldeles hørbar den dag i dag. Musikken deres var imidlertid ikke særlig original, de hentet inspirasjon fra med-britpop-band som Blur og Elastica.

## Diskografi
### Album
**[[Nuisance]]* (1995)
**Hay Tiempo!* (1998)

### Singler
**Being Brave, Pt.1* (1995)
**Being Brave, Pt.2* (1995)
**Daydreamer* (1995)
**Sleeping In* (1995)
**Stardust* (1995)
**I'll Manage Somehow* (1995)
**We Love You* (1996)

## Eksterne lenker
*
Husøkonom

**Husøkonom** er en yrkesgruppe som kan ha ansvar for områder som innemiljø og arealplanlegging, renhold og vedlikehold, miljø- og ressursforvaltning, tekstiløkonomi, valg av materialer, utforming av interiører, hygiene, arbeidsmiljø, IK-HMS, sikkerhet og andre oppgaver av drifts- og servicefaglig art.

Husøkonomer fyller ulike stillingskategorier innen ulike virksomheter. Som eksempel på virksomheter nevnes overnattings- og serveringsbedrifter, sykehus og andre helseinstitusjoner, administrasjonsbygg, kommunale og statlige administrasjoner, passasjerskip, boligplattformer, vaskerier, kulturbygg, butikksentra, messesentra, skoler, renholdsbedrifter og andre servicebedrifter. Likedan kan stillinger innen salg, samt innen informasjons- og opplysningsvirksomhet være aktuelle arbeidsområder. Husøkonomer har også kunnskaper om og erfaring med prosjekt- og utviklingsarbeid.

Tittelen er egentlig en pleonasme, altså smør på flesk, siden ordet økonom opprinnelig betydde «hus-lære».

## Eksterne lenker
* Utdanning.no sin yrkesbeskrivelse av husøkonom
Lintøy

**Lintøy** er duker, laken, putevar, dynetrekk og håndklær. Ordet benyttes selv om tekstilene ikke nødvendigvis er laget av lin. Lintøy er et begrep innenfor storhusholdninger som sykehjem, sykehus og hoteller (også ombord på skip). Der finnes et eget lagerrom eller skap som gjerne kalles lintøyrom eller -skap, hvor lintøy, andre tekstiler og forbruksartikler oppbevares. Ved hoteller og institusjoner er det husøkonomen som har hovedansvaret for at det er nok lintøy, og at det er rent.

Opprinnelsen til ordet er tekstiler som fortrinnsvis ble fremstilt av lin, da ikke bare sengetøy og duker, men f.eks. også brudelin, et tynt brudeslør av lin.
Autoklav

En **autoklav** er en spesialkonstruert trykk-koker laget for å sterilisere utstyr. De finnes i mange størrelser; de minste som en litt stor kjele (bord-autoklav), og de virkelig store som kan ha et nyttevolum på nærmere en kubikkmeter.

Autoklaver brukes gjerne i laboratorier og på sykehus for å drepe mikrober og virus. Profesjonelle tatoverings- og piercingstudioer benytter også autoklaver for å holde arbeidsutstyret sitt sterilt.

Prinsippet bak autoklaven er at kokepunkttemperaturen øker ved økende trykk, og at sporer og bakterier drepes betydelig fortere ved høyere temperatur.

Temperaturen holdes på dette nivået en viss tid, før den senkes og utstyret kan tas ut. En typisk sterilisering foregår i 20 minutter ved 121&nbsp;°C og et trykk på ca. 100 kPa (1 bar over atmosfærisk trykk).

Den norske legen Eduard Bøckmann fant på 1890-tallet opp en bordautoklav som ikke etterlot utstyret vått av dampen, det ble tørt igjen.
## Referanser
Marionettregjering

En **marionettregjering**, et **marionettregime** eller **lydregjering** er en myndighet eller regjering som i praksis er styrt av utenforstående aktører for eksempel en annen stat. Et land som styres av en marionettregjering, kalles en marionettstat eller et lydrike. Navnet kommer av marionett, en type figurteaterdokker som styres ved hjelp av tråder.

Det er en mange eksempler på marionettregjeringer gjennom historien, for eksempel Vidkun Quislings NS-regjering i Norge under 2. verdenskrig som i det vesentlige var styrt av den tyske okkupasjonsmakten. Internasjonalt har "quisling-regjering" blitt brukt i betydning marionettregjering for okkupasjonsmakten. Regjeringen i Republikken Slovakia var for det meste en marionett for Tyskland under Hitler. Vichy-regjeringen i Frankrike regnes som en marionett for Tyskland som hadde okkupert Paris i 1940.

Den japanske okkupasjonsmakten innsatte på slutten av 1930-tallet en marionettregjering i Nanjing, Kinas daværende hovedstad. Da aksemaktene erobret Jugoslavia i 1941 innsatte de en fascistisk marionettregjering i Kroatia og senere i Hellas. Da Japan okkuperte Filippinene under andre verdenskrig innsatte de en marionettregjering i Manila. Etter Japan i 1931 okkuperte Mandsjuria innsatte okkupasjonsmakten en marionettregjering. Da russiske styrker i 2022 invaderte Ukraina var målet trolig å avsette den lovlige regjeringen og innsette en marionettregjering noe som ville ha gjort Ukraina til et lydrike under Russland.

Andre ord for viljeløse marionetter som dirigeres av andre, er sprellemenn eller nikkedukker.

## Referanser


## Eksterne lenker
*
Lydrike

**Lydrike** er et land som er tvunget til å adlyde og følge et annet lands påbud. Det er ikke nødvendigvis snakk om en okkupasjon, og lydriket er ofte offisielt selvstendig. Betegnelsene lydland, marionettstat, og marionettregjering, er også en del brukt. Et lydrike kan oppstå ved militær overmakt eller seier i krig og ved at seierherren innsetter en marionettregjering. Ordet brukes bare hvis landet er under trussel av militær maktbruk.

Av historiske lydriker, er Manchukuo et av de mest kjente. Det var under japansk kontroll, men var offisielt selvstendig. På slutten av 1930-tallet installerte Japan en marionettregjering i Nanjing, Kinas daværende hovedstad. Fra 1915 var selve Kina for en stor del et lydrike under Japan fordi Kina hadde gått med på mange krav som ga Japan store økonomiske og politiske rettigheter. 

Norge var et lydrike under Danmark ved Christian IIIs håndfesting av 1536. Der ble det uttrykt at fordi Norges rike nå var så forringet både av makt og formue at innbyggerne ikke lengre klarte å holde seg med egen konge, skulle landet være under Danmarks krone. Det var dermed på linje med Jylland, Fyn og Sjælland. Det skulle ikke være et eget kongerike men «et ledemot under Danmarks rike og under Danmarks krone til evig tid».

Sverige prøvde også å gjøre Norge til et lydrike i 1904 (*lydrikepunktene*) slik Norge hadde vært under Danmark fra 1537 til 1814, da det ble klart at unionen ville gå i oppløsning. I nyere tid fantes det små lydriker i Sør-Afrika som man kalte bantustaner.

Mange av landene i østblokken under den kalde krigen ble også oppfattet som sovjetiske lydriker. Land som Polen, DDR, Ungarn og Tsjekkoslovakia var offisielt selvstendige og bare «alliert» med Sovjetunionen, men samtidig hadde Sovjetunionen utplassert store militærstyrker i landene, slik at landene i realiteten var okkupert.

På 1900-tallet var Østerrike-Ungarn i praksis et lydrike under Tyskland fra 1916, mens Frankrikes Vichy-regime var et tysk lydrike under andre verdenskrig, samt Slovakia, Böhmen-Mähren og Kroatia, alle under Tyskland. Vest-Sahara er et moderne lydrike i dagens samfunn med administrasjon fra Marokko. 

Vidkun Quislings NS-regjering i Norge under 2. verdenskrig var en marionettregjering som var styrt av den tyske okkupasjonsmakten i en lang rekke viktige saker. 

Det er hevdet at Sverige under andre verdenskrig i realiteten var et lydrike under Nazi-Tyskland. Sverige tillot Tyskland å bruke den svenske jernbanen til å transportere soldater, våpen av materiell både til Nord-Norge under slaget om Narvik og til Østfronten. Svensk presse etterfulgte i stor grad Nazi-Tysklands oppfordring til å skrive fordelaktig om Adolf Hitler og Nazi-Tyskland.

Det har vært diskutert om Den palestinske selvstyremyndigheten etter Oslo-avtalen ble marionetter for Israels regjering.

Enkelte mener at Norge er i dag et lydrike under USA.

## Referanser


## Eksterne lenker
* 
* «Selvvalgt lydrike», artikkel fra *Dagens Næringsliv*, 18. januar 2012
* «Norge ble lydrike 1500-37», artikkel fra Universitetet i Oslo
* ''Norge blir et lydrike'', artikkel fra Norgeshistorie.no
Llŷr

**Llŷr** er figur i walisisk mytologi, far til Brân, Brânwen og Manawydan av Penarddun. De walisiske triader nevner at han ble fengslet av Euroswydd, den andre grenen av *[[Mabinogion|Mabinogi]]* nevner Euroswydd som far av Penardduns to yngre sønner, Nisien og Efnisien. 

Llŷr tilsvarer med Lir i irsk mytologi, og som den irske guddommen er han identifisert som havets gud. Leir av britene, en mytologisk britonsk konge, som er mest kjent som emne og inspirasjon for William Shakespeares drama om *[[Kong Lear]]*, kan være avledet fra Llŷr.

## Litteratur
*Bromwich, Rachel (2006): *Trioedd Ynys Prydein: The Triads of the Island of Britain*. Cardiff: University of Wales. ISBN 0-7083-1386-8.
*Gantz, Jeffrey (overs.) (1987): *The Mabinogion*. New York: Penguin. ISBN 0-14-044322-3. 
* Stevens, Meic (red.) (1998): *The New Companion to the Literature of Wales*, University of Wales Press; 2. rev. utg.
Mistra

**Mistra** er ei elv i Rendalen kommune i Innlandet. Den har kilder i traktene vest for fjellet Sølen, og den munner ut i Rena ved tettstedet Åkrestrømmen. Mistra renner i den midtre delen delvis i dype gjel, delvis i en bratt V-formet dal. Mistra er kjent for sitt gode fiske.

Vassdraget ble i 1980 vernet mot kraftutbygging i Verneplan II for vassdrag.

## Referanser
Fiskevollen

**Fiskevollen** er et fiskevær ved Sølensjøen i Rendalen kommune i Innlandet. Fiskevollen regnes som Norges eneste innlandsfiskevær. Her jobber fortsatt en del fiskere. Fangsten leveres til fiskemottak på Elgå.  Turisme er også en viktig næringsvei på Fiskvollen.

## Eksterne lenker
Lusitania

:*Denne artikkelen omhandler den romerske provinsen Lusitania. For informasjon om skipet ved samme navn, se [[RMS «Lusitania»]].*

**Lusitania** (portugisisk: *Lusitânia*, spansk: *Lusitania*), eller *Hispania Lusitana*, var en romersk provins som omfattet det meste av dagens Portugal, med unntak av noen nordlige områder som tilhørte Hispania Tarraconensis, samt noen områder i dagens vestlige Spania (autonome region Extremadura og en liten del av provinsen Salamanca). Provinsen fikk navn etter det indoeuropeiske folket i regionen, lusitanere, som romerne nedkjempet.

Provinshovedstaden var Augusta Emerita. En annen viktig by var Conimbriga, i nærheten av det moderne Coimbra (som var den romerske byen Aeminium, men skiftet navn til minne om Conimbriga). Den er den best bevarte romerske by i Lusitania, med fundamenter fra private og offentlige bygninger som har blitt gravd ut av arkeologer siden 1898. Provinsen var i begynnelsen en del av den romersk republikkens provins Hispania Ulterior før den ble en egen provins under det romerske keiserriket. Romerne kom til området en gang rundt midten av 100-tallet f.Kr. En krig med lusitanerne fulgte fra 155 og til 139 f.Kr. I 27 f.Kr. var provinsen opprettet.

## Historie

Lusitanerne nevnes første gang av Titus Livius i 218 f.Kr., da som leiesoldater som kjempet for Karthago. De skal også ha kjempet mot romerne i 194 f.Kr., og var til tider alliert med keltibererne.

I 179 f.Kr. feiret praetoren Lucius Postumius Albinus en triumf etter å ha seiret over lusitanerne. Senere, i 155 f.Kr., ble de ledet av Punicus (navnet antyder at han var en karthagensk general) og deretter Cesarus, og nådde Gibraltar før praetoren Lucius Mummius klarte å stoppe dem.

Servius Sulpicius Galba inngikk en falsk våpenhvile med dem, og mens lusitanerne feiret dette gikk han til angrep. Mange ble massakrert, og de overlevende ble solgt som slaver. Dette førte til et nytt opprør, ledet av Viriathus, som snart ble drept av forrædere i lusitanernes rekker.

Prokonsulen Decimus Junius Brutus og Marius seiret også over dem, men de fortsatte å gjøre motstand og brukte geriljataktikk mot romerne. De allierte seg senere med styrkene til Sertorius (død 72 f.Kr.), og først under keiser Augustus ble de pasifisert; antagelig ble de også praktisk talt utryddet.

Dermed var erobringen av Den iberiske halvøy komplett, og omorganiseringen begynte. Denne ble fullført i 14 f.Kr., da Hispania ble delt i tre provinser: Lusitania, Hispania Tarraconensis og Hispania Baetica.

Romerne mistet kontrollen over Lusitania på 400-tallet da visigotere invaderte Hispania.

## Byer i Lusitania
De viktigste byene var:

## Referanser


## Eksterne lenker
* 
*Lusitania, *Dictionary of Greek and Roman Geography*
* Campo Arqueológico de Tavira, portugisisk arekologi
Litologi

**Litologi** (av gresk *lithos*, «stein», og *logi*, «lære»), eller **bergartslære**, er læren om bergartene og dens fysiske egenskaper. 

Sedimentære bergarter kan klassifiseres etter kornstørrelse som sandstein, leirstein og lignende. Videre er farge og hardhet karakteristiske kriterier for å beskrive litologien. Ofte brukes *[[facies]]* (et begrep benyttet i geologien for å betegne særskilte egenskaper eller fellestrekk hos bergarter), det vil si utseende, synonymt med litologi når beskrivelsen brukes til å tolke avsetnings-miljøet. En sandstein har *elve-facies* når den har typiske litologiske trekk for elve-avsetninger. 

Litologier inngår i geologiske undersøkelser innen oljeleting.

## Se også
*Petrografi

## Referanser
Andorfjellet

**Andorfjellet** (sørsamisk: *Aantesvaerie*) er et fjell i Snåsa kommune i Trøndelag. Høyden er 847 meter over havet. Fjellet ligger nær tettstedet Agle og er omgitt av lavland på alle kanter. Det har en karakteristisk halvkuleform. Over Andorfjellet går en tursti fra Agle til Gressåmoen nasjonalpark.

## Referanser
Sølen

:*Se også [[Storsølnkletten]] i Alvdal


*'Sølen**, også kalt **Søln**, **Rendalssølen** og **Rendalssøln*', er et fjellmassiv i [[Rendalen]] kommune i [[Innlandet]], sørvest for [[Sølensjøen]]. Høyeste punkt er Midtre Sølen med  meter over havet

Det mest spesielle med fjellet er et stort *V*-formet [[Skar (landform)|skar]] tvers gjennom fjellmassivet. Skardet kan ses tydelig på mange titalls km avstand og fra fly. Det høyeste punktet i skardet ligger på  mens toppen nord og sør for skardet ligger på henholdsvis  og  Skardet gir fjellet form som en sal, noe som også er opphav til fjellets navn. *Sølen* kommer av [[norrønt]] *s&#x1eb;ðull*, som betyr *sal''.

Fjellets sekundærfaktor er blant de 25 lengste i Skandinavia. Dette gir en flott utsikt fra toppen.

Fjellet med et stort område rundt, inkludert en stor del av Sølensjøen, ble i 2011 vernet som Sølen landskapsvernområde.

## Se også
*Liste over fjell i Skandinavia

## Fotnoter



## Referanser
Pornokrati

Begrepet **pornokrati** (**skjøgevelde**) beskriver en styreform der det er elskerinner eller prostituerte som utøver politisk innflytelse over makthaverne . Det er ingen av dagens stater som er pornokratiske og det finnes ingen ideologi rundt pornokratiet. Betegnelsen er brukt av motstanderne av regimer for å påpeke det de anser som moralsk forfall.

Pavedømmet på 900-tallet har i enkelte sammenhenger blitt omtalt som pornokrati

## Referanser
Interjeksjon

En **interjeksjon** (av latin *interjicere* – «kaste imellom») er i norsk språk en ordklasse. Ordklassen omfatter ord som normalt ikke kan kombineres med andre ord, som ikke har funksjon som et ledd i en setning, men som står *istedenfor* en setning, og som ikke kan bøyes. En interjeksjon er ofte et utrop som gir uttrykk for enten følelsesmessige eller fysiske reaksjoner.

Interjeksjoner blir ofte fulgt av et utropstegn.

## Inndelinger
Ordklassen kan deles i fire grupper:
### Lydhermende ord
Lydhermende ord (onomatopoetikon) som:
* *Pling!*
* *Pang!*
* *Voff!*

### Utropsord
Ord for negativ følelse:
* *Au!*
* *Fy!*
* *Æsj!*
* *Akk!*
* *Huttetu!'
* *Fysj!*
* *Faen!*
**Søren!*

Ord for positiv følelse
* *Hurra!*
* *Gosj!*
* Gratulerer!

Ord for lettelse
* *Pytt!*
* *Gudskjelov!*

Eksempler, nøytrale utrop (kan brukes både for positiv og negativ følelse):
* *Herregud!*
* *Å dæven!*

===Svarord===
Eksempler:
* *Ja*
* *Nei*
* *Jo*
* *Tja*
* *Kanskje*

===Hilsener===
* *Hei!*
* *Hallo*
* *Ha det*
* *Adjø*
* *Farvel''

## Referanser
Kontinent

Et **kontinent** (fra latin *terra continens* &ndash; «sammenhengende landmasse») er et stort, sammenhengende landområde (fastland). Skal ikke forveksles med verdensdel som også omfatter øyene rundt, og som også handler om kulturell avgrensning; eller med kontinentalplater som handler om platetektonikk. Et tidligere kontinent refereres ofte til som et **paleokontinent**, for eksempel Sahul, eller superkontinent, for eksempel Pangea og Gondwana.

Etter en streng definisjon er det fire kontinenter: Afrika-Eurasia, Amerika, Antarktika og Australia. Afrika-Eurasia og Amerika er imidlertid delt nesten i to; de er kun forbundet med smale landbruer, så derfor er det vanlig å regne seks kontinenter, fra det største til det minste:
* Eurasia
* Afrika
* Nord-Amerika
* Sør-Amerika
* Antarktika
* Australia
I prinsippet er det ikke noe annet enn størrelsen som er forskjell på kontinent og øy. Australia, det minste kontinentet, er omtrent 3,5 ganger så stort som Grønland, verdens største øy.

## Se også
* Verdensdel
* Kontinentaldrift
* Kontinentet

## Referanser

## Eksterne lenker
*
Elastica

**Elastica** var et engelsk britpop/punk-pop-band.

## Medlemmer
(opprinnelig)
*Justine Frischmann (gitar, vokal)
*Annie Holland (bass)
*Donna Matthews (gitar)
*Justin Welch (trommer)

(senere)
*David Bush (keyboards)
*Paul Jones (gitar)
*Mew (keyboards)

## Biografi
Elastica ble startet av tidligere Suede-gitarist Justine Frischmann i 1992. Hun hadde spilt med Suede i ca. et år, og hadde også vært kjæreste med Suede-frontmann Brett Anderson. Da forholdet tok slutt, bestemte hun seg for å starte sitt eget band. De andre tre medlemmene i Elastica ble rekruttert via annonser. Bandet spilte punk-inspirert britpop. De første singlene gjorde det godt, selv om to av dem ble anklaget for plagiat (av henholdsvis Wire og The Stranglers).

Debutalbumet, **', kom i [[1995]], og ble det raskest selgende debutalbumet i [[England]] (den forrige rekorden var satt knappe sju måneder tidligere, av [[Oasis]]' ''[[Definitely Maybe]]''). Singelen ''Connection'' gjorde suksess også i [[USA]].

Justine Frischmann var mye i media på grunn av sitt forhold til [[Blur]]-frontmann [[Damon Albarn]].

Den videre suksessen med Elastica lot derimot til å vente på seg. Annie Holland sluttet i bandet i 1995, og Donna Matthews sluttet i 1999. Nye medlemmer ble rekruttert, og Holland kom tilbake igjen, men det var først i 2000 plate nr. 2 kom ut, ''The Menace''. Samme år ble bandet oppløst. Justin Welch giftet seg med Mew i 2002, Donna Matthews startet et nytt band kalt ''Klang'', og Justine Frischmann har hatt en karriere som TV-programleder.

== Diskografi ==
=== Album ===
***' (1995)
**The Menace* (2000)

### Singler og EP-er
**Connection* (1994)
**Line Up* (EP) (1994)
**Stutter/Rockunroll* (1994)
**Stutter/Pussycat* (1995)
**Waking Up* (1995)
**Car Song* (1996)
**6-Track EP* (EP) (1999)
**Mad Dog, Pt.1* (2000)
**Mad Dog, Pt.2* (2000)

## Eksterne lenker
* 
*
Spoiler

En **spoiler** er en innretning ofte liknende en vinge som skal endre de aerodynamiske egenskapene til et fremkomstmiddel. For å oppnå effekt, er spoilere avhengig av fart, ettersom det er fartsvinden som gjør at spoileren, og dermed også fremkomstmiddelet, blir trykt mot flaten man beveger seg på. Spoilere er oftest produsert i plast, aluminium eller komposittmaterialer som karbonfiber.

## Spoilere på kjøretøy
For et kjøretøy i bevegelse er et formål er å øke nedoverkraften (noen ganger kalt «marktrykk»), og dermed også stabiliteten. På biler er spoilere, i den mest brukte betydningen, en vinge som er montert på bakre del av bilen, normalt på bagasjelokket til sedaner. Spoilere kan dog også monteres fremme på biler, som man kan se innen racing, ved at man enten har frittstående vinger eller vinger montert i sammenheng med bilens fremre støtfanger.

En annen type spoilere leder luftstrømmen slik at bakruta blir holdt fri for støv. 

Rånere bruker ofte spoilere til å utsmykke sine biler. Spoilere er ofte også inkludert i stylingkit fra tuningfirmaer, også da etter hovedsakelig utseendemessige grunner.

## Spoilere på fly
Spoilere (også kjent som «lift dumper») brukes også på flyvinger. De kan konfigureres til å sprette opp automatisk når flyet tar bakken, og sørger da for at flyet bremses og forblir på bakken. De kan også brukes til å bremse flyet i luften eller øke synkhastigheten under flyging.

## Se også
* Løft
Liste over henrettelsesmetoder

Mennesker har funnet opp en rekke **henrettelsesmetoder** gjennom tidene. Henrettelser foregår fremdeles i land som praktiserer dødsstraff, noe et flertall av verdens land gjør. Det finnes i tillegg en del land som på papiret har dødsstraff, men siden ingen har blitt dømt til døden, så har de i praksis ikke dødsstraff. En liste over metoder som ikke lenger er i bruk følger deretter. I parentes står områdene hvor metoder er eller har vært vanlig.

Man ser av de to listene at det har foregått en utvikling av henrettelsesmetodene. Eldre metoder er i stor grad basert på høy grad av smerte, gjerne over lang tid, mens metodene som brukes i moderne tid er raskere og mindre smertefulle.  Trenden er at de skal være raske og kliniske i stedet for langtrukne og brutale. Steining er et klart unntak fra dette, men også de andre metodene som brukes i moderne tid kan medføre betydelig fysisk og psykisk smerte. Spesielt har elektrisk stol og giftsprøyte som metode fått tildels hard kritikk i senere år.

## Henrettelsesmetoder
*Elektrisk stol (USA)
*Gasskammer (Enkelte stater i USA (deriblant California), dersom den dømte ber om det)
*Giftsprøyte (Taiwan, USA, Kina, Vietnam, Guatemala og Thailand)
*Halshogging (Saudi-Arabia, Jemen)
*Hengning (Afghanistan, Iran, Irak, Japan, delstaten Washington og, dersom den dømte ber om det, New Hampshire i USA, sekundærmetode og flere land)
*Knivstikk (Somalia)
*Kasting utfor stup (Iran)
*Skyting (Belarus, Folkerepublikken Kina, Indonesia, De forente arabiske emirater, Idaho, Nord-Korea og Oklahoma, USA, sekundærmetode)
*Steining (Iran og Nigeria)

## Tidligere henrettelsesmetoder
*Bambustortur (at bambus vokser inn i hjertet) (Japan)
*Blodørn (Norge i vikingtida)
*Brenning på bål (Vest-Europa)
*Colombiansk slips
*Drukning (Frankrike, Norge)
*Flåing (Romerriket)
*Garotte (Spania)
*Giftbeger (Antikkens Hellas)
*Giljotin (Frankrike, Italia, Tyskland og Sverige)
*Hengning, trekking og kvartering (England / Storbritannia)
*Jernjomfruen (Tyskland)
*Kjølhaling (Vest-Europa, også en ikke-dødelig straffemetode)
*Koking til døde (Asia og Europa)
*Korsfestelse (Romerriket)
*Kvartering (Europa, især Frankrike (se også hengning, trekking og kvartering))
*Messingoksen (Sicilia i antikken)
*Pressing (India)
*Radbrekking (i alle fall Norge, Sverige og Tyskland)
*Saging
*Skyting med pil (Romerriket og Indianere)
*Steile og hjul (Frankrike, Tyskland, Sverige, Norge, Danmark)
*Henrettelse med elefant (India, Romerriket, Karthago)

## Se også
* Dødsstraff
* Tortur
Sadi Carnot

**Nicolas Léonard Sadi Carnot** (1796–1832) var en fransk fysiker som skrev om prinsippene for termodynamikkens andre lov i en avhandling om varmekraftmaskiner.

Sadi Carnot var sønn av Lazare Carnot. Han var offiser i den franske hæren.

I 1824 utga han *Réflexions sur la puissance motrice du feu* hvor han prøvde å forklare hvordan man får mest mulig arbeid ut av en varmekraftmaskin, som for eksempel en dampmaskin, fra en gitt mengde varme, for eksempel fra en gitt mengde brennende kull. Ingeniører på hans tid hadde prøvd forskjellige mekaniske måter for å øke mengden arbeid fra motorer.

Carnot hevdet – korrekt – at alt som betød noe, etter å ha fjernet tap som friksjon og varmetap, var å maksimere forskjellen mellom varmekilden og varmesluket. Se Carnot-prosess. Avhandlingen hans kan regnes som starten på moderne termodynamikk.

Han døde under koleraepidemien som herjet i Paris.

Marie François Sadi Carnot var en nevø til Nicolas Léonard Sadi Carnot og var president i Frankrike 1887–1894.

## Referanser
Carnot

**Carnot** kan ha følgende betydninger:
* Lazare Nicholas Marguerite Carnot
* Nicolas Léonard Sadi Carnot, fransk matematiker og fysiker
* Marie François Sadi Carnot
Varmekraftmaskin

En **varmekraftmaskin** omdanner varme (termisk energi) til arbeid ved å utnytte temperaturforskjellen mellom en varmekilde og et *varmesluk*. Varme blir overført fra varmekilden til sluket og i denne prosessen blir noe av varmen omdannet til arbeid. Energiomforming er definert ved termodynamikkens andre lov.

Den teoretisk høyeste effektiviteten på noen varmekraftmaskin er definert av carnotprosessen. Carnotprosessen har en effektivitet på  (T_1-T_2)/{T_1}  hvor  T_1  er temperaturen på varmekilden og  T_2  er temperaturen på varmesluket.

Eksempler på dagligdagse varmekraftmaskiner er dieselmotorer og bensinmotorer. Disse drives av ekspansjon av varme gasser. Omgivelsene er varmesluket som tilfører relativt kalde gasser som ekspanderer hurtig når de varmes opp og driver mekaniske stempler.

Eksempler på varmekraftmaskiner:

* Damp/gass prosesser. Disse prosessene og motorene bruker væsker og gasser som arbeidsmedium:
** Carnotprosess (carnotmaskin/motor)
** Rankineprosess (dampmaskin/turbin)
* Gassprosesser. Disse prosessene og motorene bruker arbeidsmedium som oppfører seg som gass:
** Braytonprosess eller Jouleprosessen (gassturbin)
** Stirlingprosess (stirlingmotor)
** Forbrenningsmotorer:
*** Ottoprosess (bensinmotor)
*** Dieselprosess (dieselmotor)
*** Atkinsonprosess
*** Lenoirprosess (pulsjetmotor)
* Direkte omdanning:
** termoelektrisitet (Peltier-Seebeck effekten)
** termionisk emisjon
* Kuldeprosesser:
** Carnotkuldeprosess
** varmepumpe

En kuldemaskin er praktisk talt en varmepumpe, en reversert varmekraftmaskin,  som bruker arbeid for å skape en temperaturforskjell.

Fra termodynamikkens lover får vi at:

H = C - W 

Hvor *H* er energien fra varmekilden, *C* er energien overført til varmesluket og *W* er arbeidet motoren utfører.

Effektiviteten til en varmekraftmaskin er:

 e = \frac{W}{H} = \frac{C}{H} - 1 

Ingen varmekraftmaskin kan ha en virkningsgrad på 1. Det mest effektive en varmekraftmaskin som opererer mellom 2 temperaturer kan være er gitt av hvor effektivt en carnotprosess mellom disse temperaturene vil være.
Nunatak

En nunatak (fra grønlandsk: *nunataq*) er et fjell som stikker opp gjennom en isbre. Nunataken er ikke dekket av is fordi snøen blåser av fjellet slik at det er snøfritt hver sommer. Rundt nunataken kan isen være flere hundre meter tykk. Jostedalsbreen har flere nunataker, bl.a. Brenibba.

I Jotunheimen blir en nunatak ofte kalt *breahest* eller *brehest*, og har navn etter den isbreen som omgir toppen. Flere av de høyeste toppene i Norge er brehester, for eksempel Veobreahesten (2&nbsp;185 moh.), Svellnosbreahesten (2&nbsp;181 moh.), Nørdre Hellstugubreahesten (2&nbsp;136 moh.) og Søre Hellstugubreahesten (2&nbsp;120 moh.)

Den såkalte overvintringsteorien hevder at nunataker som stakk opp av iskappen som dekket Norge, fungerte som refugier for enkelte fjellplanter. Det vil si de at fant et tilfluktssted på nunatakene fram til neste varmeperiode. Det er også mulig at enkelte små pattedyr, slik som lemen, kan ha overlevd istiden på nunatakene.

## Referanser
2073

## Begivenheter

### Utlandet

### Norge

## Født

## Døde

## Idrett

## Musikk

## Nobelprismottagere

*Fysikk- 
*Kjemi - 
*Medisin - 
*Litteratur - 
*Fred - 
*Økonomi - 

## Litteratur

----
Århundrer:  19. århundre 20. århundre - **[[21. århundre]]** - 22. århundre
2112

***2112*** er det fjerde albumet av det kanadiske prog-rock bandet Rush. Det ble utgitt i 1976 på Mercury Records. Albumet, som ble Rush sitt store gjennombrudd, er ofte blitt kalt et konseptalbum på grunn av den episke tittellåten «2112», som er over 20 minutter lang. Teknisk sett er det ikke det, da de øvrige sangene ikke har noen direkte sammenheng med hverken «2112» eller hverandre.   

## Sporliste
Alle tekstene er skrevet av Neil Peart og all musikken er skrevet av Geddy Lee og Alex Lifeson, unntatt hvor annet er notert
;Side en
# «2112» – 20:34
#: I. «Overture» – 4:32
#: II. «The Temples of Syrinx» – 2:13
#: III. «Discovery» (musikk: Lifeson) – 3:29
#: IV. «Presentation» (musikk:Lifeson) – 3:42
#: V. «Oracle: The Dream» – 2:00
#: VI. «Soliloquy» – 2:21
#: VII. «Grand Finale» – 2:14
;Side to
# «A Passage to Bangkok» – 3:34
# «The Twilight Zone» – 3:17
# «Lessons» (Lifeson) – 3:51
# «Tears» (Lee) – 3:31
# «Something for Nothing» (musikk: Lee) – 3:59

## Personell
* Geddy Lee – vokal, bass
* Alex Lifeson – elektriske og akustiske gitarer
* Neil Peart – trommer, perkusjon
**Hugh Syme – Mellotron på «Tears»

## Eksterne lenker
*
Organ (andre betydninger)

**Organ** har flere betydninger:

* Organ, kroppsdel
* Organ (medium), publikasjon eller annet massemedium som presenterer et budskap i tråd med det eieren støtter